
Premier Evelyn Wever-Croes: 
Discurso Di Premier Evelyn Wever-Croes di 
Speransa y Inspiracion 


NOS MES POR, NO LAGA NINGUN HENDE 
BISA BO CU NOS NO POR 








Premier Evelyn Wever-Croes diahuebs ultimo a duna un 
discurso nacional pa informa comunidad di e desaroyo 
financiero di pais Aruba, y e negosacionnan cu Hulanda. 
Apesar cu e negosacionnan cu Hulanda ta bay dificil, y Hulanda 
ta cambia e condicionnan cada biaha, y apesar di e desaroyo 
preocupante di Covid, asina mes Premier Evelyn Wever-Croes 
a comparti un mensahe di speransa y inspiracion. 


“Nos mes por, no laga ningun hende bisa bo cu nos no por. 
Nos a hacie den pasado caba y nos lo hacie atrobe. Y mi ta 
compronde cu tin gremionan preocupa, y mi lo tene cuenta 
cu esey y hunto sigui traha riba solucionnan. Pero pa awor, e 
problema financiero ta soluciona. Garantia cu lo tin placa pa 
eternidad sin problema, mi no por duna, y mi no por a duna 
nunca. Pero si mi por duna e compromiso, cu mi lo no permiti 
nos pais kibra, y mi lo no permiti ningun otro pa kibra nos pais. 
Mi ta kere cu den e casi 3 afianan cu mi ta dirigiendo nos pais, 
mi a demostra un actitud responsabel y hopi serio, ora ta trata 


finansas. A base di esey mi ta pidi henter comunidad, duna nos 
e credito y e espacio pa sigui busca e bienestar di nos pais”. 


Prome Minister a indica cu tin varios desaroyo interesante nos 
dilanti. E interes grandi den e refineria y otro desaroyo na San 
Nicolas. E leasemento di e tankinan na San Nicolas. Turistanan 
sumamente encanta cu nos isla, y un pa un ta invita otro turista 
pa bin Aruba. E pilar economico di canabis medicinal. Tur ta 
desaroyonan hopi prometedor cu nos tin nos dilanti. 


“Nos ta bay reconstrui Aruba bek despues di Covid, como un 
pais den cual inovacion, resiliencia y integridad ta nos motor, 
y e determinacion, curashi y amor patrio di cada ciudadano 
lo ta nos forsa. Un Aruba cu un economia mas fuerte y un 
autonomia aun mas fuerte. 

Prome Minister a gradici henter comunidad, pa bo sosten, 
pa bo palabranan di encurashamento, pa bo oracion, pa bo 
pasenshi, pa bo confiansa. 


“Mi kier gradici tur esnan cu ta traha incansablemente pa 
yuda nos tanto riba e tereno di e crisis medico, como e crisis 
financiero. Mi kier gradici nos sector priva, especialmente nos 
empresansan mediano y chikito, e weso di lomba di nos pais. 
Na tur ciudadano di nos pais, danki pa apesar di tur cos, kere 
den Aruba, y pa duna tur di bo parti pa nos wanta cabes riba 
awa den e crisis mas severo cu a dal nos pais. 


Nos ta bay reconstrui Aruba bek despues di Covid. Mi ta invita 
bo pa ta parti di e movecion aki. Pero un cos si, awor cu nos 
a resolve e tema financiero por lo pronto, ban resolve e tema 
di Covid, cu disciplina y cordialidad. Nos por. Nos a enfrenta 
retonan grandi den pasado, y nos a surpasa nan, den union. 
Pues nos a hacie caba, y nos ta bolbe hacie”. 

Prome Minister Wever-Croes 
PROME MINISTER TA ACTUALISA 


STAKEHOLDERN 
PLAN 


Gabinete Wever-Croes a reuni cu participantenan y 
contribuyentenan na e “Master Plan Nacional” pa finalisa e 
proceso di feedback na e rapport. E Master Plan, cu e nomber 
di “Reposicionando e Rumbo di Nos Pais” ta un documento di 
100 pagina delineando Aruba su strategia pa e recuperacion 
economico y resiliencia pa futuro. Pa yega un draft final, 
Prome Minister a traha hunto cu funcionarionan di Pais Aruba, 
gremionan, young professionals, y task forcenan. 


A 


N 


Segun e Chief Innovation Officer di Aruba, Varelie Croes, cu a 
guia e comision cu a facilita e plan, e aspiracion di e plan ta “un 
transicion exitoso na un modelo economico cu ta sostenibel, 
inclusivo y resiliente”. 


E version actual di e raport ta reparti den dos seccion. E 
prome parti ta desplega un plan strategico y un framework. 
Mientrastanto, manera Varelie Croes ta haci referencia, e 
segundo parti ta e parti mas importante di e proyecto, puntonan 
di accion pa wordo logra den e siguiente tres añanan. 


E 'steering committee', cual a vigila e comunicacion entre 
stakeholdernan, analisis di data y sosten di e proyecto, ta mira 
dilanti na un transicion di vision pa accion. Segun un miembro 
scientifico independiente di e comision, “e dosis husto di 


DRAFT — 
MASTER PLAN ` 


Come Econome Re 
"rien a 





N RIBA E MASTI 





creatividad, curashi, compromiso y nos toke unico, lo haci e 
diferencia awe y pa futuro”. 


Durante e sesion, participantenan a lansa preguntanan riba 
puntonan specifico di e rapport, e plan di implementacion y 
financiamento. Asina mes, e topico di continuidad a sobresali 
den e combersacion. Prome Minister Wever-Croes a enfatisa 
cu su Gabinete a trata di evita tendencia politico door di a traha 
hunto cu un base amplio di Arubianonan di ambos sector priva 
y sector publico. Mientrastanto a tene Parlamento informa pa 
sigura cu cambionan politico no lo afecta e conclusion di e 
Master Plan. 


Gobierno ta spera di tene contacto cu e participantenan y 
e comunidad. Locual ta mas importante aworaki ta pa sigui 
dialoga. Por haci esaki via town hallnan virtual y eventualmente 
en persona. 


Prome Minister Wever-Croes a cera e sesion gradiciendo 
tur profesional cu boluntariamente a contribui na e proceso, 
“Nos ta gradicido na boso dedicacion den e temponan dificil 
aki”. Gobierno di Aruba su intencion ta pa tin e documento 
final disponibel na publico y disponibel pa download pa fin di 
september 2020. 

Aruba, Ban nos por!!!!!!!! Si no ta pa salud, hasie pa bo cartera!!! 





More cases 












Less tourism © tO 
ev recovery/ 

Little economy cede cartera 
vann cu cen!!!! 

Fewer 

Less money/ 

GOBIERNO DI ARUBA 


MINISTER XIOMARA MADURO 


MINISTER di Finansa, Asuntonan Economico y Cultura 





Minister Xiomara Maduro ta informa: 


GOBIERNO TA PRESTA PLACA CERCA 
INVERSIONISTA INSTITUCIONAL DI 
RENOMBRE Y NA CONDICION RASONABEL 


Tur informacion di prestamo ta publico y ta inclui den 
presupuesto di Pais Aruba 


For di momento cu Minister President a anuncia den su discurso 
nacional cu Aruba ta logra yega na fondonan pa por cumpli cu 8 
parti di e necesidad financiero pa aña 2020, a bin un ola di Sr 
pregunta ta d ken y bou ki condicion Gobierno di Aruba ta haci 
prestamo. Contesta riba e preguntanan aki por wordo haya 
den presupuesto di Pais Aruba den cual tin tur informacion di 


prestamo haci. LISTA DI DEBE 
DI PAIS ARUBA 
LISTA DI PRESTAMO TA PUBLICO DEN PRESUPUESTO 2020 


Den presupuesto di Pais Aruba, cu ta un documento publico, 
tin un lista den cual ta figura tur debe cu Pais Aruba tin riba 
mercado local y tambe riba mercado internacional. Den dje 

por lesa ki tempo a haci e prestamo, cerca ken a haci e cano Steg 
prestamo, si e ta local of internacional, ki interes mester paga 
y un estado di cuenta di e debe cu informacion riba suma y 
pago den e aña coriente. Pues e informacion di prestamo no ta 

algo cu Gobierno ta tene secreto ya cu den tur transparencia e SCH D 
informacion ta inclui den presupuesto di Pais Aruba. a: 


PRESTAMO VIA INSTITUTO RENOMBRA Y NA CONDICION 
RASONABEL 

Como cu Minister President den su discurso no a duna detayes 
di e prestamo, a surgi speculacion riba ken lo a fia Gobierno 
placa y na ki interes esaki lo ta. Ta bon pa sa cu Gobierno 
di Aruba ta haci prestamo cerca inversionista institucional 
di renombre y na condicionnan rasonabel. No ta pasobra ta 
crisis, ta desvia di e liña di trabou aki. Ademas Pueblo por tin 
e trankilidad di sa cu Gobierno di Aruba ta conta cu un team 
di hende profesional y serio cu ta atende cu e trabou di busca 
e fondonan necesario pa cubri e nececidad financiero di Pais 
Aruba. 

Continuacion Gobierno ta presta placa cerca 











GOBIERNO DI ARUBA 


LISTA DI DEBE 
DI PAIS ARUBA 
DEN PRESUPUESTO 2020 


E 100,000 - 100.000 

5.300", 2019-2032 Staatsobligahie 169-2019-2 - 10.000 70900 

5,750% 2019-2033 Stuatsobiigatia 179-2019-3 46,283 46283 

6.000% 2019-2034 Staatsobligatia 171-2019-4 52,000 Di - 52000 

1.000%, 1998-2028 EIB 22-1968-3 6 10248 3445 D 
2.500% 1991-2021 RIJK 33-1991-5 14,200 860 43 
2,500% 1992-2022 RIJK 37-1902-1 14911 E 1808 n 
2,500% 1993-2023 RIJK 38-1993-1 9,089 1628 54 
2,500% 1994-2024 RIJK 41-1994-1 3247 826 25 
1.000% 1994-2034 EIB 47-1994-7 3235 1,86 D 
2.500% 1995-2026 NIO 48-1996-1 28,000 . 1,159 vm 
2.500% 1996-2024 RIIK 49-1995-2 9 538 161 5 
5.900% 1999-2041 ACHMEA 69-1999-3 2780 1468 77.487654 
4,625% 2012-2022 CS-U8S 132-2012-3 455,400 7 455400 21,062 
4,50+% 2013- 2020 CS 138-2013-4 203,400 158, I 126,108 1,682 
5,514% 2013-2020 USS 139-2013.5 17,400 - 4268 
6.319% 2013-2025 UBS 140-2013-6 93,500 - 93,600 5915 
6,100% 2014-2024 UBS 143-2014-1 119,160 - 119,160 1,269 
6.240% 2014-2026 UBS [44-2014-2 55,800 55300 3482 
4,50+%% 2015-2022 CS 154-2015-4 229,320 ` 152911 11821 
6,500% 2016-2028 UBS 156-2016-1 120,600 X 120,600 7,839 
6,100% 2016-2024 UBS 157-2016-2 59,400 l 59400 3623 
6.500%, 2018-2029 CS/CIEC 164-2018-2 225,000 1 225,000 14525 


5,750 % 2019-2028 RBC 166-2018-5 Š 108,000 56,400 5356 
IJE 





Aflossing lokale valuta 
Afl, obligatielening LV 


Rente geldleningen LV 

Rente schatkistpromessen 2,050 
Rente obligatielening LV 90.799 
Rente geldleningen VV 93213 
Rente V&W 221365 

Un di e proyectonan fundamental di Sociaal Crisis Plan ta e 
Centro pa Hoben y Famia cu a habri su portanan den luna di 
july di e aña aki. Un centro cu ta brinda guia y sosten preventivo 
na hoben y famianan den nos comunidad. 


Centro pa Hoben y Famia ta un colaboracion entre diferente 
instancia caminda ta brinda guia y sosten den cuadro preventivo 
na famianan y hobennan vulnerabel aki na Aruba. E meta 
principal di e centro aki ta pa 1. brinda e sosten y guia den 
educacion y lantamento di yiu na mayornan, famia, educador 
y profesional. 2. Ofrece programanan educativo specialmente 
na nos hobennan pa cu desaroyo riba e nivel social-emocional, 
personalidad y liderazgo. 


Na Centro pa Hoben y Famia ta sinta hunto FADA, Wit Gele 


Kruis, Fundacion Respeta Mi, Fundacion Pa Nos Muchanan, 
Tienda di Educacion, Departamento di Asunto Social, Heart 


CENTRO PA 


4 Hoben y Famia 





Centered Leadership Foundation, Telefon Pa Hubentud (131) 
y Consultorio pa Asuntonan di Adiccion (CAA). Asina aki nan 
por duna e ayudo y guia na hobennan y famianan bou di un 
solo dak. 


Den cuadro di prevencion e Centro pa Hoben y Famia ta bay 
ta e prome paso pa nos famianan y hobennan aki na Aruba pa 
asina nan ricibi e sosten y guia profesional cu nan tin mester 
pa combati nan problemanan social-emocional. E parti di 
prevencion ta un di e prome pasonan pa combati problemanan 
social den un comunidad y pesey e Centro pa Hoben y Famia 
ta un logro sumamente importante pa nos isla di Aruba y su 
hendenan. 


Pa mas informacion por tuma contacto directo cu Centro pa 
Hoben y Famia na 528-1200, por bishita nan personalmente 
na Sabana Blanco 68-C (ex. Acer building) na Wayaca. Tambe 
por comunica via email na centropahobenyfamia@gmail.com 
of riba Facebook @centropahobenyfamia. Pa mas informacion 
di Sociaal Crisis Plan por bishita nos website www.scparuba. 
com of por yama na 5281189 of por contact via Facebook @ 
scparuba. 

GOBIERNO DI ARUBA 


Minister DANGUI ODUBE 


MINISTER di Turismo, Salud y Deporte 

istro Dangui Oduber: 


OTRO PROYECTO DI TPEF 2019 “RENOVATIE 
TRAPPEN PLATEAU HOOIBERG” A FINALISA 


Hopi hende for di tur parti di Aruba tin e custumber pa bay subi 
e trapinan na Hooiberg como training y tambe pa wak e bista 
bunita ora cu nan yega e top. Cu tempo e trapinan (plateaunan) 
a deteriora y esaki ta forma un peliger pa e bishitantenan di 
Hooiberg. 


Considerando esaki e peticionan tawata pa drecha esaki. 
Miembro di parlamento sr Endy Croes y Ricardo Croes tambe 
a haci peticion na minister Oduber pa den e presupuesto di 
TPEF 2019 presupuesta un suma pa drecha cuminsa cu e 
promer fase di drecha e trapinan. 


Minister Oduber a presupuesta un suma den presupuesto 
TPEF 2019 pa e fase 1 cu a wordo aproba anja pasa den 
parlamento di Aruba. 

Despues di esaki DOW a wordo acerca pa tene un destaho 
publico y percura pa e proyecto aki wordo ehecuta. 
Departamento di Ontwerp & Planning a haci e preparacion di 
e proyecto y departamento di Uitvoer a supervisa e ehecucion 
di e proyecto. 


Despues cu e destaho publico a tuma luga, e contratista cu 
a gana e bid tabata C2 Civil & Construction y e trabounan di 
construccion a cuminsa y a termina recientemente. 

A basha un un capa di beton nobo riba e plateaunan existente 
y despues cu esaki a seca nan a ricibi 2 man di verf. Tambe 
durante e proyecto aki e gazebo a ser renoba completamente. 
Pa loke ta e financiamento, e proyecto aki a wordo financia cu 
fondonan di TPEF 2019 di nos presupuesto. 


Sin duda cu finalisacion di e proyecto aki ta contribui na mas 
movecion fisico den e area di Hooiberg y consecuentemente 
lo yuda na mehora e calidad di bida, salud y siguridad di tur e 
bishitantenan. 

Minister Oduber ta contento cu por a ehecuta un otro bunita 
proyecto cu fondonan di TPEF. E proyecto aki sigur ta uno 
cu hopi hende lo beneficia for di dje y cu minister Oduber ta 
spera cu por sigui cu e siguente fase den embeyicimiento y 
mehoracion di infrastructura di Hooiberg. 

















Minister Dangui Oduber ta cumpliendo debidamente e 
entregando proyectonan manera presupuesta. Ta importante 
pa remarca cu esaki no ta un proyecto NOBO sino un proyecto 
di anja pasa cu debi na Covid-19 a cuminsa e anja aki 

Minister Dangui Oduber: 
NOS TA BAI BAHA E CONTAGIO 





GOBIERN 


SITUACION ACTUAL 
E noticia di diabierna di 142 caso positivo no ta un noticia cu 
nos tawata spera riba dje. 

Siman pasa e averahe a baha un poco y nos a spera cu esaki 
lo sigui cual lamentablemente no a sosode. 


OPSCHALEN HOH 

E situacion na hospital ta wordo monitorea tur dia. E ta tenso, 
e ta preocupante y pesey hospital a cuminsa schaal op pa ta 
mihor prepara pa loke por bini. 


Nos a schaal op caba y stop electieve zorg (esaki ta casonan 
no urgente). 
Nos a schaal op pa 24 cama icu. 


Na varios ocasion nos a bisa cu nos por schaal op te cu 33 
ICU. Actualmente 33% di icu ta ocupa. 

Nos ta bai cuminsa prepara nos mes pa e scenario aki paso pa 
prepara pa e scenario aki mester haci peticion na hulanda pa 
yuda nos cu pa mas personal. Pa por schaal op te cu 33 ICU 
mester extra personal. 

Mester enfatisa cu nos no ta spera cu nos lo yega eynan. 


Tur dia tin hende ta drenta hospital y tambe ta sali for hospital 
E ta fluctua tur di 


Ta mihor cu nos ta prepara cu e situacion presenta y nos no a 
prepara nos mes . 


AMI PERSONEEL 

For di e promer wave nos a haci palabracion cu staatsscretaris 
Blokhuis pa extra personal di AMI pa yuda nos. Hulanda a yuda 
nos den esaki caba y ta dispuesto pa sigui yuda nos tambe. 


Nos lo haci peticion na staatssecretaris pa extra AMI personeel 
pa nos cuminsa prepara pa e worst case scenario. 

Mihor nos prepara nos mes cu keda sin prepara. 

Nos no ta bisa nos lo yega e extremo aki pero nos ta prepara 
nos mes si pa esaki. 





Actualmente tin 23 persona di AMI na hospital. Nos a acorda 
cu Hulanda cu por expande esaki te 40. 

Debi na e situacion actual nos a pidi caba pa expande esaki. 
Tin 17 na caminda pa reenforza lo tey pa aki 2 siman. Muy 
probabel lo bai tin mester mas personal pa e opschaling te cu 
33 ICU. 


HOH a stop e electieve zorg pa usa e personal actual pa yuda 
atende patientnan di covid. 

E electieve zorg lo continua na momento cu e extra personeel 
yega pa yuda cu patientnan den ICU. 


COMPORTACION 

E ultimo simanan nos a trata na informa, educa y consientiza 
communidad riba e risico cu ta existi tur dia. E risico tey y lo 
keda . 

Nos ta nota cu algun no ta asumi nan responsabilidad civico y 
ta keda move den communidad apesar cu nan ta den isolacion 
of quaraintaine. 

Nan ta keda plama e virus y contagia esnan vulnerabel cual ta 
lamentabel. Nan no ta realiza cu nos t ur hunto mester adapta 
nos comportacion y sigui e protocolnan. 


Manera promer minister a menciona. 

Nos lo bai Impone sanccionan pa esnan cu no ta cumpli. Esnan 
cu mester ta den quaraintaine of isolacion. Duplica control riba 
esaki. 

Nos lo percura pa amplia e capacidad pa mihor contact tracing, 
hopi mas agresivo. 

Bron onderzoek. 

Control riba esnan cu lo ta recuperando. 

Mihor contact tracing y mas severo expande capacidad na 
DVG. 


FRENA E CONTAGIO 

Nos meta ta pa frena e contagio. 

Accionan severo y agresivo lo sigui riba control di comportacion 
y protocolnan. 

Nos a yega na e situacion cu nos no por sigui haya casonan 
activo manera a sosode awe. 

Nos ta consiente cu e accionan cu nos tuma awe lo percura pa 
frena e contagio. 


E falta di disciplina di un grupito lo por conduci cu lo mester 
impone mas medida cual nos kier preveni. 


RISICO 

Covid ta un marathon. 

E no ta bai pasa pasa pa awor. 

Nos tin cu proteha nos mes mas mihor. 


Nos mester por mantene e balansa entre salud y economia. 
Nos por tuma medidanan hopi extremo y na momento bo 
flexibilisa medidanan bek nos lo por bai bek den e mesun 
situacion. 


ONLINE, Y 

Departamento di Salud Publico: 
UPDATE 14 SEPTEMBER 2020 


Segun resumen di awe por tuma nota cu 24 persona mas a recupera, tin 14 caso nobo di Covid-19 cu a wordo 
registra di cual tur ta residente, total di activonan awo ta 1474, total di testnan haci ayera ta 266, di cual 52 test a 
wordo haci na laboratorio di hospital y e total di caso di fayecimento relata na Covid-19 a subi na 20. Forsa na famia 
di e fayecidonan 








MI 

















Hospital ta informa cu tin un total di 35 persona interna di cual 10 ta den cuido intensivo y 25 ta isola riba piso 
general. 





Casonan di Corona Virus na Aruba pa 





RESIDENTE 





NO-RESIDENTE 








14 14 
Activo 1474 1468 
1566 1535 31 
Positivo 3060 3023 37 
22973 - 2 
Getest 26033 ki y 
11824 = S 





Morto 20 20 0 

Departamento di Salud Publico: 


NA KI MOMENTO UN PERSONA TA SALI DI 
ISOLACION OF CUARENTENA 


Riba e pregunta na ki momento un persona por sali di 
cuarentena of ta ser considera recupera di covid-19, e contesta 
ta lo siguiente. 


Un persona ta ser considera recupera di covid-19 despues di a 
hiba un combersacion telefonico cu un profecional di DVG of a 
contesta algun pregunta via Aruba Health App di Departamento 
di Salud Publico riba desaroyo di su sintomanan cu a transcuri 
y su estado di salud actual. 


E combersacion aki entre DVG y e pashent ta sosode entre 7 
cu 14 dia despues di e resultado di test positivo. 


Pa e motibo aki ta importante pa tur persona cu ta bay hasi 
e test di Covid-19 pa duna nan informacionnan corecto y ta 
pendiente di nan telefon na tur momento pa si DVG tuma 
contacto cu nan. 


Abase di e resultado di e combersacion y preguntanan haci 

Sy 








DVG por duna autorisacion na e pashent pa sali di isolacion 
of por ordena e pashent pa keda isola. Un test negativo pa 
sali di isolacion no ta nesesario cu exepcion di esnan cu ta 
trahadornan den cuido medico. 


Asegurado di SVB mester yama SVB pa informa di su resultado 
positivo y DVG tambe lo confirma esaki cu SVB. 


SVB segun protocol di DVG ta duna tur pashent un fecha 
tentativo pa regresa trabou despues di 14 dia. Si na di 14 dia 
DVG no duna e pashent autorisacion pa sali di isolacion e 
pashent lo tin di informa SVB mesora. 


E persona cu ta wordo instrui pa DVG pa bay den cuarentena 
debi cu e ta of tawata na risico di contrae e virus, ta bay den 
cuarentena obligatorio pa 7 dia cubri pa SVB si ta un asegurado 
di SVB. Si durante e periodo di 7 dia aki sintoma aparese 
mester yama dokter di cas pa test y si e resultado di test ta 
uno positivo mester avisa SVB of bo seguro di esaki. 


haci bo menos 


pa Covid-19? 







= Tene un dieta balansa 

=Drumi minimo 6 ora 

=Haci ehercicio 
regularmente 

=Comparti cu bo 
sernan stima 

‘Boost’ bo 
sistema 
inmunologico! 

MESTER PASA DEN TRABOU DURO 
GU DEDICAGION Y DETERMINACION 
NOS TA LOGRA E EXITO 
GUNOS TA PROPONE 








Gabinete Wever-Croes 


